เริ่มต้นจากเมื่อ 4 ปีที่แล้ว มีพี่ที่ทำงานคนหนึ่ง เล่าให้ฟังว่าชอบทานผัดไทยร้านนี้มาก เมื่อวานนี้เพิ่งมีโอกาสมาทำธุระใกล้ๆราชวัตร เลยลองแวะชิมดู จอดรถได้ตามริมฟุทบาทตลอดแนวหน้าร้านนะคะ โต๊ะหน้าร้านมี 2-3 ตัว อากาศหน้าร้านจะร้อนอบมาก เพราะอยู่ใกล้เตา แต่ที่นั่งส่วนใหญ่ของร้านจะอยู่หลังร้านนะคะ ต้องเดินทะลุออกหลังร้านไปก่อน รสชาติอร่อยสมคำร่ำลือ ปรุงรสได้อร่อยกลมกล่อมมากๆ ถ้าคนไม่ชอบผัดไทยแฉะๆ  จะไม่ปลื้มร้านนี้เท่าไหร่ คุณภาพคับจาน กุ้งสดและตัวใหญ่มาก ส่วนราคาก็ตามคุณภาพนะคะ ถ้าผัดไทยกุ้งสด จานละ 100 บาท แต่ถ้าผัดไทยกุ้งสดและห่อไข่ด้วย 120 นะคะ  